CELEX: 32017R1473
Language: sk
Date: 2017-08-14 00:00:00
Title: Vykonávacie nariadenie Komisie (EÚ) 2017/1473 zo 14. augusta 2017, ktorým sa mení nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín (Text s významom pre EHP )

15.8.2017   
            
            
               SK
            
            
               Úradný vestník Európskej únie
            
            
               L 210/4
            
         VYKONÁVACIE NARIADENIE KOMISIE (EÚ) 2017/1473
   zo 14. augusta 2017,
   ktorým sa mení nariadenie (ES) č. 1235/2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 834/2007 z 28. júna 2007 o ekologickej výrobe a označovaní ekologických produktov, ktorým sa zrušuje nariadenie (EHS) č. 2092/91 (1), a najmä na jeho článok 33 ods. 3 a článok 38 písm. d),
   keďže:
   
               (1)
            
            
               V prílohe IV k nariadeniu Komisie (ES) č. 1235/2008 (2) je stanovený zoznam súkromných inšpekčných organizácií a štátnych inšpekčných organizácií oprávnených vykonávať kontroly a vydávať certifikáty v tretích krajinách na účely rovnocennosti.
            
         
               (2)
            
            
               Akreditačná organizácia IOAS, ktorá pôsobí v oblasti ekologického poľnohospodárstva, informovala Komisiu, že sa rozhodla pozastaviť akreditáciu, ktorú udelila spoločnosti Bolicert Ltd.
            
         
               (3)
            
            
               Podľa článku 12 ods. 1 písm. c) nariadenia (ES) č. 1235/2008 môže Komisia kedykoľvek pozastaviť zapísanie súkromnej inšpekčnej organizácie do zoznamu uvedeného v prílohe IV k uvedenému nariadeniu, a to buď na základe prijatých informácií, alebo ak súkromná inšpekčná organizácia neposkytla požadované informácie.
            
         
               (4)
            
            
               Komisia vyzvala spoločnosť Bolicert Ltd, aby poskytla platný certifikát o akreditácii a prijala primerané a včasné opatrenia na nápravu v súlade s požiadavkami nariadenia (ES) č. 834/2007, tá však v stanovenej lehote neposkytla odpoveď. Zapísanie spoločnosti Bolicert Ltd do daného zoznamu v prílohe IV k nariadeniu (ES) č. 1235/2008 by sa preto malo pozastaviť, kým nebudú poskytnuté uspokojivé informácie.
            
         
               (5)
            
            
               Príloha IV k nariadeniu (ES) č. 1235/2008 by sa preto mala zodpovedajúcim spôsobom zmeniť.
            
         
               (6)
            
            
               Opatrenia stanovené v tomto nariadení sú v súlade so stanoviskom Výboru pre ekologickú poľnohospodársku výrobu,
            
         PRIJALA TOTO NARIADENIE:
   Článok 1
   V prílohe IV k nariadeniu (ES) č. 1235/2008 sa vypúšťa záznam týkajúci sa spoločnosti „Bolicert Ltd“.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 189, 20.7.2007, s. 1.
   
      (2)  Nariadenie Komisie (ES) č. 1235/2008 z 8. decembra 2008, ktorým sa ustanovujú podrobné pravidlá vykonávania nariadenia Rady (ES) č. 834/2007, pokiaľ ide o opatrenia týkajúce sa dovozu ekologických produktov z tretích krajín (Ú. v. EÚ L 334, 12.12.2008, s. 25).